b'\n_START_ARTICLE_\nOdins Odense\n_START_SECTION_\nHistorie\n_START_PARAGRAPH_\nJernalderlandsbyen blev startet i 1973 som et projekt for et hold ungdomsskoleelever fra N\xc3\xa6sby-P\xc3\xa5rup Ungdomsskole. Efter inspiration fra Lejre \xc3\xb8nskede man at give de unge en konkret historisk oplevelse. Projektet startede med rekonstruktionen af et mindre jernalderhus fra Lundsg\xc3\xa5rd ved Agedrup, udgravet i 1937-44. Nysgerrige skoleklasser kom af sig selv og bes\xc3\xb8gte stedet._NEWLINE_I 1975 er huset og milj\xc3\xb8et omkring f\xc3\xa6rdigt og omr\xc3\xa5det kan bruges til egentlig undervisning. Landsbyen udbygges i de f\xc3\xb8lgende \xc3\xa5r, hele tiden baseret p\xc3\xa5 oprindelige teknikker og udgravnings beretninger. Der tilf\xc3\xb8jes dog et par skurvogne til undervisning og kontor._NEWLINE_Den 4. maj 1978 er der en kraftig brand i landsbyen og byggeriet m\xc3\xa5 startes forfra, dog med nyere udgravningsberetninger som basis. I l\xc3\xb8bet af de n\xc3\xa6ste to \xc3\xa5r genopf\xc3\xb8res 4 huse. I sommeren 1979 ans\xc3\xa6ttes de f\xc3\xb8rste instrukt\xc3\xb8rer og den egentlige formidling til skoleklasser starter._NEWLINE_Odense Produktionsskole etableres i 1983 og overtager vedligeholdelsen og udbygningen af Jernalderlandsbyen. Samarbejdet med Odense Produktionsskole oph\xc3\xb8rer i 1989. Jernalderlandsbyen kommer under N\xc3\xa6sby-Tarup Ungdomsskole administration, til slut UngVest._NEWLINE_I december m\xc3\xa5ned 2015 meddelte Odense Kommune at de skulle d\xc3\xa6kke et underskud i B\xc3\xb8rn- og ungeforvaltningen, og derfor skulle spare 30,5 mio. kroner, hvilket gjorde, at de stillede forslag om at lukke Jernalderlandsbyen. Dette skabte st\xc3\xa6rke reaktioner p\xc3\xa5 de sociale medier, hvor b\xc3\xa5de lokalbefolkningen og politikere brokkede sig over forslaget. P\xc3\xa5 trods af dette stod det i august klart, at museet stod for en lukning. I november 2016 blev foreningen Odins Odense dannet for at bevare Jernalderlandsbyen. Den 1. maj 2017 overtog foreningen Odins Odense driften af den gamle jernalderlandsby fra Odense Kommune._NEWLINE_Den 1. maj 2017 blev landsbyen overdraget fra Odense Kommune til foreningen Odins Odense.\n_START_SECTION_\nAktiviteter i landsbyen\n_START_PARAGRAPH_\nEfter overdragelsen fra Odense Kommune er landsbyen blevet gjort til en turistattraktion med \xc3\xa5bningstider for b\xc3\xa5de h\xc3\xb8j og lavs\xc3\xa6son og tiltr\xc3\xa6kker nu turister fra hele verden. _NEWLINE_Landsbyen tager som hidtil imod elever fra skoler over hele landet hvor der blandt andet bliver undervist i dagligdagen i jernalderen og vikingetiden._NEWLINE_Opholdet som jernalderfamilie i landsbyen er ogs\xc3\xa5 en mulighed for nutidens moderne familier for at f\xc3\xa5 en anderledes sommerferie sammen, familier kan p\xc3\xa5 den m\xc3\xa5de bebo en af landsbyens huse og leve livet i  landsbyen med datidens familiem\xc3\xb8nstre og daglige opgaver. _NEWLINE_Hvert \xc3\xa5r den tredje weekend i maj, afholder Odins Odense Jernaldermarked, hvor vikinger, jernalderfolk og romere fra hele landet kommer til landsbyen for at v\xc3\xa6re med til markedet. En lang r\xc3\xa6kke andre begivenheder og events bliver ogs\xc3\xa5 afholdt - blandt andet blev der for f\xc3\xb8rste gang afholdt Skjaldefestival i landsbyen d. 19 august 2017.'